Diari Oficial de la Generalitat Valenciana


Sumari del DOGV 5573, del 08-08-2007 (2007/8783)

Modificació de les bases generals que han de regular la constitució i el funcionament de les borses de treball de l'Ajuntament de Tavernes de la Valldigna.
-----------------------------------------------------------------------------------------------------------------------------------------------------------

### Dades del document

Número de DOGV
:   5573

Data del DOGV
:   08-08-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/8783


Data del document
:   25-06-2007

Organisme emissor
:   Ajuntament de Tavernes de la Valldigna

Tipus de document
:   Convocatòria

Anàlisi jurídica

 Descriptors 

:   * Tavernes de la Valldigna
    * procediment administratiu
    * oferta d'ocupació
    * treball temporal
    * administració local
    * concurs administratiu

Modificació de les bases generals que han de regular la constitució i el funcionament de les borses de treball de l'Ajuntament de   
Tavernes de la Valldigna. [2007/8783]  
Mitjançant el present anunci, es posa en coneixement de tots els interessats, que per Decret de la Regidoria Delegació d'Administració General, Personal, Seguretat Ciutadana, Educació i Esports, de data 25 de juny de 2007, s'ha resolt el segúent:  
Primer  
Modificar les bases generals que han de regular la constitució i funcionament de les borses de treball d'este ajuntament en els termes que es reprodueixen seguidament:  
Modificar la base segona, la qual quedarà redactada amb el següent tenor literal:   
«2. Legislació Aplicable  
En tot allò no establit en les presents bases, s'aplica, amb caràcter general, el que es disposa en les següents normes:   
- Llei 7/2007, de 12 d'abril, per la qual s'aprova l'Estatut Bàsic de l'Empleat Públic.  
...  
- Restants disposicions normatives que resulten aplicables sobre la matèria i/o aquelles que substituesquen o desenvolupen les normes abans assenyalades.».  
Modificar la base sisena, la qual quedarà redactada amb el següent tenor literal:   
«6. Tribunal de selecció   
La composició del tribunal de selecció, predominantment tècnica i especialitzada, estarà integrada pels següents membres:  
President: El cap del departament corresponent, o si no hi ha, un tècnic de la corporació expert en la matèria, i en defecte d'aquests un tècnic expert d'un altra corporació proposat pel Cap de l'Activitat de Recursos Humans i Gestió de Personal.  
Secretari: El funcionari que ocupe el lloc de treball de Cap de l'Activitat de Recursos Humans i Gestió de Personal o funcionari en qui delegue.  
Vocals:  
Quatre funcionaris de carrera, o contractats en règim laboral amb caràcter fix d'esta corporació, o si no hi ha, d'altra corporació, segons corresponga a la naturalesa de la plaça convocada, els quals seran designats pel president de la corporació municipal.  
La designació dels membres del tribunal inclourà la dels suplents respectius.  
....».  
Segon  
Remetre anunci íntegre de la present modificació de les bases generals para su publicación en el Butlletí Oficial de la Província i en el Diari Oficial de la Comunitat Valenciana, i exposar el corresponent anunci al tauler d'edictes municipal.  
Tercer  
Contra el present acte pel qual es modifiquen les referides bases, el qual és definitiu en via administrativa, els interessats legitimats podran interposar un dels següents recursos:  
a) Amb caràcter potestatiu, recurs de reposició davant el mateix òrgan que va dictar l'acte recorregut en el termini d'un mes, comptador des de l'endemà de la publicació de la modificació de les bases en el Butlletí Oficial de la Província. Si transcorre un mes des de l'endemà de la interposició del recurs de reposició sense que haja sigut resolt, podrà entendre que ha sigut desestimat i interposar recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de 6 mesos.  
b) Recurs contenciós administratiu, a elecció seua, davant la Sala Contenciosa Administrativa del Tribunal Superior de Justícia de la Comunitat Valenciana dins del termini de dos mesos, comptadors des de l'endemà de la publicació de la modificació de les bases al Butlletí Oficial de la Província.  
Tavernes de la Valldigna, 25 de juny de 2007.- El cap de l'Activitat de Recursos Humans i Gestió de Personal: Valentín Vercher Manclús.